ઓકે, તમારાં સંતાનોને ભેટમાં શું આપશો? કપડાં, રમકડાં, ઇલેક્ટ્રૉનિક આઇટમ્સ તો લીધાં જ હશે; પરંતુ તેમના ભવિષ્યને ઉજ્જવળ કરે એવી કોઈ ગિફ્ટ વિચારી છે ખરી? જો નહીં તો આમ વિચારો. સંતાનોને પીપીએફ (પબ્લિક પ્રોવિડન્ટ ફન્ડ) અકાઉન્ટ ખોલાવી આપો. તેમના નામે એસઆઇપી (સિસ્ટમૅટિક ઇન્વેસ્ટમેન્ટ પ્લાન) લઈ રાખો, જેમાં તમે નિયમિત ચોક્કસ રકમ જમા કરતા રહીને તેના લાંબા ગાળાના શિક્ષણખર્ચનો ભાર હળવો કરી શકો છો. તેમને બચતનું મહત્વ સમજાય એ માટે આ વિષયનું શિક્ષણ આપતી ગેમ કે પુસ્તકો આપો. નાની રકમ હોય તો રિકરિંગ ખાતું ખોલાવી આપો. તમારા સંતાનમાં દીકરી હોય તો એક કામ ખાસ કરો. તેના નામે ગોલ્ડ એસઆઇપી કે ગોલ્ડ ઈટીએફ લેતા રહો, જેમાં નિયમિત ધોરણે સોનાના યુનિટ્સ જમા થતા રહે અને તેની લગ્ન્ાની ઉંમર થાય ત્યારે ગોલ્ડ યુનિટ્સમાંથી સોનું લઈ શકાય.